**ԱՄՓՈՓԱԹԵՐԹ**

**«ՄԱՔՍԱՅԻՆ ՄԱՐՄԻՆՆԵՐԻ ԿՈՂՄԻՑ ԱՐԳԵԼԱՆՔԻ ՎԵՐՑՎԱԾ (ԱՐԳԵԼԱՊԱՀՎԱԾ) ԵՎ ՕՐԵՆՔՈՎ ՍԱՀՄԱՆԱՎԱԾ ԺԱՄԿԵՏՈՒՄ ՉՊԱՀԱՆՋՎԱԾ ԱՊՐԱՆՔՆԵՐԻ ԻՐԱՑՄԱՆ ԿԱՐԳԸ, ԻՆՉՊԵՍ ՆԱԵՎ ՓՈԽԱԴՐՄԱՆ (ՏԵՂԱՓՈԽՄԱՆ), ՎԵՐԲԵՌՆՄԱՆ (ԲԵՌՆՄԱՆ, ԲԵՌՆԱԹԱՓՄԱՆ), ՊԱՀՊԱՆՄԱՆ ԵՎ ԻՐԱՑՄԱՆ ԿԱՄ ԻՐԱՑՄԱՆ ՀԱՄԱՐ ՆԱԽԱՊԱՏՐԱՍՏՄԱՆ ԾԱԽՍԵՐԻ ՓՈԽՀԱՏՈՒՑՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |
| --- | --- | --- | --- |
| 1. ՀՀ ֆինանսների նախարարություն | | | 09.11.2022թ. |
| N 01/2-1/19446-2022 |
| Ս.թ. հոկտեմբերի 27-ի Ձեր թիվ 01/11-1/77719-2022 գրությամբ ներկայացված՝ Մաքսա­յին մարմինների կողմից արգելանքի վերցված (արգելապահված) և սահմանաված ժամկե­տում չպահանջված ապրանքների իրացման կարգը, ինչպես նաև փոխադրման (տեղա­փոխման), վերբեռնման (բեռնման, բեռնաթափման), պահպանման և իրացման կամ իրաց­ման համար նախապատրաստման ծախսերի փոխհատուցման կարգը հաստատելու մասին» ՀՀ կառա­վարության որոշման նախագծի (այսու­հետ՝ Նախագիծ) վերա­­­բեր­յալ հայտ­­­­­­նում ենք հետևյալը:  Նախագծի նախաբանում նշված է, որ Նախագծի ընդունման համար հիմք են հանդի­սանում «Մաքսային կարգավորման մասին» օրենքի այսուհետ՝ Օրենք 235-րդ հոդվածի 2-րդ և 4-8-րդ մասերը, իսկ Օրենքի 235-րդ հոդվածի 2-րդ մասով նախատեսված է, որ Կառավա­րու­թյունը սահմանում է մաքսա­յին մարմինների կողմից արգելանքի վերցված շուտ փչացող ապրանքների ցանկը, որոնց համար պահպանման ժամկետը 24 ժամ է, սակայն Նախագծով շուտ փչացող ապրանքների ցանկը չի սահմանվում:  Հաշվի առնելով վերոգրյալը՝ առաջարկում ենք Նախագծով սահմանել նաև շուտ փչացող ապրանքների ցանկը կամ Նախագծի նախաբանից հանել Օրենքի 235-րդ հոդվածի 2-րդ մասին տրված հղումը՝ հետագայում առանձին որոշում ընդունելու նպատակով:  Միաժամանակ, Նախագծով հաստատվող կարգի 5-րդ կետով նշված է, որ եթե իրաց­ման հետ կապված ծախսերը գերազանցում են դրանց արժեքը, այդպիսի ապրա­նքները ենթակա են օգտագործման կամ ոչնչացման:  Այդ կապակցությամբ, հայտնում ենք, որ Նախագծով հաստատվող կարգից պարզ չէ ապրանքների օգտա­գործման կարգը ում կողմից է ենթակա օգտագործման, ինչ կարգով և ինչ ձևով, հետևաբար առաջարկում ենք Նախագիծն այդ մասով հստակեցնել։  Միա­ժամանակ, հայտնում ենք, որ Նախագծով սահմանվող կարգի 10-րդ, 15-րդ, 21-րդ, 25-րդ կետերում այդ կարգի տարբեր կետերին կատարված հղումները հստակեցնելու կարիք ունեն, իսկ 11-րդ կետում «որոշման» բառն անհրաժեշտ է փոխարինել «կարգի» բառով։ | **1․Ընդունվել է**  Նախագծում լրացվել է շուտ փչացող ապրանքների ցանկը սահմանող դրույթ:  **2․Ընդունվել է**  Նախագծում լրացվել է համապատասխան ապրանքների օգտագործման կարգը սահմանող դրույթ:  **3․Ընդունվել է**  Նախագծի համապատասխան կետերի հղումները խմբագրվել են: | | |
| 2․ ՀՀ էկոնոմիկայի նախարարություն | | 18․11․2022 թ․ | |
| 01/18259-2022 | |
| Ի պատասխան Ձեր գրության՝ հայտնում ենք, որ «Մաքսային մարմինների կողմից արգելանքի վերցված (արգելապահված) և սահմանված ժամկետում չպահանջված ապրանքների իրացման կարգը, ինչպես նաև փոխադրման (տեղափոխման), վերբեռնման (բեռնման, բեռնաթափման), պահպանման և իրացման կամ իրացման համար նախապատրաստման ծախսերի փոխհատուցման կարգը հաստատելու մասին» Հայաստանի Հանրապետության կառավարության որոշման նախագիծը դեռևս գտնվում է քննարկման փուլում և արդյունքների մասին կտեղեկացվի լրացուցիչ: |  | | |
| 3․ՀՀ Պետական գույքի կառավարման կոմիտե | | 18․11․2022թ․ | |
| 01/09.7/7989-2022 | |
| 1. առաջարկում ենք միմյանց համապատասխանեցնել որոշման նախագծի վերնագրում, դրա 1-ին կետում ու նախագծի հավելվածի վերնագրում նշված՝ կարգի անվանումները, քանի որ դրանք «կարգ» բառի կրկնակի օգտագործման մասով տարբերվում են միմյանցից, 2. նախագծի 1-ին կետով հաստատված կարգի 17-րդ կետից հանել «կամ ուղղակի վաճառքով» բառերը` մրցակցային և թափանցիկ գործընթաց ապահովելու և հնարավորինս բարձր գնով ապրանքներն իրացնելու նպատակով: Նշված առաջարկի հիմքով նաև փոփոխություն կատարել կարգի ուղղակի վաճառքին վերաբերող այլ դրույթներում, 3. առաջարկում ենք նախագծով հաստատված կարգի 25-րդ կետում «Կենտրոնական գանձապետարան» բառերը փոխարինել «Հայաստանի Հանրապետության պետական բյուջե բառերով», 4. առաջարկում ենք նախագծով հաստատված կարգում նախատեսել մաքսային մարմինների կողմից արգելանքի վերցված (արգելապահված) և սահմանված ժամկետում չպահանջված ապրանքների սեփականատերերի կամ հայտարարատուների կողմից այդ կարգի տարբեր կետերում նշված «ծանուցումները» չստանալու (դրանք ստացված լինելու վերաբերյալ տեղեկությունների բացակայության) դեպքում մաքսային մարմնի գործողություններն ու դրանց ժամկետները սահմանող դրույթներ, 5. հաշվի առնելով, որ «Մաքսային կարգավորման մասին» ՀՀ նոր օրենքի 235-րդ հոդվածի 2-րդ մասի` Կառավարությունը, Միության մաքսային օրենսգրքի 380-րդ հոդվածի 4-րդ կետին համապատասխան, Միության մաքսային օրենսգրքի 380-րդ հոդվածի կիրառման նպատակներով սահմանում է շուտ փչացող ապրանքների ցանկը, իսկ նախագծի նախաբանում հղում է կատարված նաև նշված դրույթին` անհրաժեշտ է սույն նախագծով ապահովել նաև նշված դրույթի կատարումը, իսկ այլ որոշմամբ՝ շուտ փչացող ապրանքների ցանկը սահմանված լինելու դեպքում` համապատասխան փոփոխություն կատարել նախագծի հիմնավորման մեջ:   Միաժամանակ, հայտնում ենք, որ ՀՀ ՏԿԵՆ պետական գույքի կառավարման կոմիտեին ենթակա «Գույքի գնահատման և աճուրդի կենտրոն» ՊՈԱԿ-ը, որպես այդ ոլորտում երկար տարիների հարուստ փորձ ունեցող կազմակերպություն, պատրաստակամ է պատշաճ մակարդակով ու առանց քանակական սահմանափակումների իրականացնել մաքսային մարմինների կողմից արգելանքի վերցված (արգելապահված) և սահմանված ժամկետում չպահանջված ապրանքների իրացման աշխատանքները՝ հրապարակային սակարկությունների կազմակերպման եղանակով։ | **1․Ընդուվել է**  Նախագիծը խմբարգվել է։  **2․Ընդունվել է**  Նախագիծը խմբագրվել է։  **3․Ընդունվել է**  Նախագիծը խմբագրվել է։  **4․Չի ընդունվել**  Առաջարկում նշված կարգավորումները դուրս են Նախագծի կարգավորման շրջանակից։  **5․Ընդունվել է**  Նախագծում լրացվել է շուտ փչացող ապրանքների ցանկը սահմանող դրույթ: | | |
| 4․ՀՀ Պետական գույքի կառավարման կոմիտե - 2 | | 21․12․2022թ․ | |
| 01/09.7/8859-2022 | |
| Ի պատասխան Ձեր գրության հայտնում ենք, որ «Մաքսային մարմինների կողմից արգելանքի վերցված (արգելապահված) և սահմանված ժամկետում չպահանջված ապրանքների իրացման կարգը, ինչպես նաև փոխադրման (տեղափոխման), վերբեռնման (բեռնման, բեռնաթափման), պահպանման և իրացման կամ իրացման համար նախապատրաստման ծախսերի փոխհատուցման կարգը հաստատելու մասին» ՀՀ կառավարության որոշման նախագծի լրամշակված տարբերակի վերաբերյալ դիտողություններ և առաջարկություններ չունենք։ | **Ընդունվել է** | | |
| 5․ ՀՀ արդարադատության նախարարություն | | 05․01․2023թ․ | |
| /27.3/546-2023 | |
| 1. «Մաքսային մարմինների կողմից արգելանքի վերցված (արգելապահված) և օրենքով սահմանված ժամկետում չպահանջված ապրանքների տնօրինման, ինչպես նաև փոխադրման (տեղափոխման), վերբեռնման (բեռնման, բեռնաթափման), պահպանման և իրացման կամ իրացման համար նախապատրաստական ծախսերի հաշվարկի և փոխհատուցման կարգը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի «Հաստատել» բառն անհրաժեշտ է փոխարինել «Սահմանել» բառով՝ նկատի ունենալով Նախագծի վերնագիրը և Նախագծի նախաբանում հղում կատարված լիազորող նորմերը:  Միաժամանակ հայտնում ենք, որ Նախագծի նախաբանում, որպես լիազորող նորմ, հղում է կատարվել «Մաքսային կարգավորման մասին» օրենքի 235-րդ հոդվածի 2-րդ մասին, համաձայն որի՝ **Կառավարությունը,** Միության մաքսային օրենսգրքի 380-րդ հոդվածի 4-րդ կետին համապատասխան, Միության մաքսային օրենսգրքի 380-րդ հոդվածի կիրառման **նպատակներով սահմանում է շուտ փչացող ապրանքների ցանկը:** Հարկ է նկատի ունենալ, որ թեև Նախագծին կից ներկայացվել է շուտ փչացող ապրանքների ցանկը, սակայն Նախագծի վերնագրում և բովանդակությունում բացակայում է նշված ցանկը սահմանելու վերաբերյալ դրույթը:  Բացի այդ, Նախագծի նախաբանում հղում է կատարվել նաև «Մաքսային կարգավորման մասին» օրենքի 235-րդ հոդվածի 7-րդ մասին, համաձայն որի՝ **Կառավարությունը,** Միության մաքսային օրենսգրքի 383-րդ հոդվածի 2-րդ կետին համապատասխան, **սահմանում է** **մաքսային մարմինների կողմից վերցված ապրանքների իրացման և իրացմանն ուղղված աշխատանքների իրականացման**, այդ թվում՝ բեռնման, բեռնաթափման, տեղափոխման, պահպանման և այլ ծախսերի փոխհատուցման կարգը, մինչդեռ՝ Նախագծով այն ևս արտացոլված չէ:  Վերոգրյալը հաշվի առնելով՝ անհրաժեշտ է Նախագիծը համապատասխանեցնել լիազորող նորմերին:  2. Նախագծի 1-ին կետով սահմանված կարգի (այսուհետ՝ Կարգ) 1-ին կետով նախատեսվել է, որ Կարգի դրույթները կիրառվում են Հայաստանի Հանրապետության մաքսային մարմինների կողմից արգելանքի վերցված (արգելապահված) և օրենքով սահմանված ժամկետում չպահանջված ապրանքների տնօրինման հետ կապված հարաբերությունների նկատմամբ: Նշված կապակցությամբ հարկ է նկատի ունենալ, որ Կարգի վերնագրից և բովանդակությունից բխում է, որ դրանով պետք է կարգավորվի նաև փոխադրման (տեղափոխման), վերբեռնման (բեռնման, բեռնաթափման), պահպանման և իրացման կամ իրացման համար նախապատրաստման ծախսերի հաշվարկի և փոխհատուցման հետ կապված հարաբերություները, ուստի գտնում ենք, որ Կարգի 1-ին կետն անհրաժեշտ է խմբագրել:  3. Կարգի 3-րդ, 22-րդ, 23-րդ և 25-րդ կետերում «արգելապահված» բառն անհրաժեշտ է փոխարինել «արգելանքի վերցված (արգելապահված)» բառերով՝ նկատի ունենալով, որ Կարգի մյուս կարգավորումներում կիրառվում է նշված ձևակերպումը:  4. Կարգի 3-րդ կետի 1-ին ենթակետի «ապրանքների տեղափոխություն, բեռնում և բեռնաթափում» բառերն առաջարկում ենք փոխարինել «ապրանքների փոխադրում (տեղափոխում), վերբեռնում (բեռնում, բեռնաթափում)» բառերով՝ նկատի ունենալով, որ Կարգի մյուս կարգավորումներում կիրառվում է նշված ձևակերպումը:  5. Կարգի 4-րդ կետի «արգելանքի վերցնելու» բառերից հետո անհրաժեշտ է լրացնել «(արգելապահելու)» բառը:  6. Կարգի 20-րդ կետի «նվազեցումները» բառն անհրաժեշտ է վերանայել՝ նկատի ունենալով, որ Կարգի 13-րդ կետը վերաբերում է պահումներին: Նույն դիտողությունը վերաբերում է Կարգի մյուս կետերին ևս, որտեղ կիրառվել է նշված բառը:  7. Կարգի 21-րդ կետով Կարգի 25-րդ կետին կատարված հղումն անհրաժեշտ է վերանայել՝ նկատի ունենալով, որ նշված կետով մնացորդը ստանալու իրավունք ունեցող անձանց վերաբերյալ կարգավորում նախատեսված չէ:  8. Կարգի 25-րդ կետով Կարգի 25-րդ կետին կատարված հղումն ունի վերանայման կարիք՝ նկատի ունենալով, որ հղումը կատարվում է նույն կետին: Հարկ է նկատի ունենալ, որ ապրանքների վաճառքից ստացված միջոցների մնացորդի վերադարձման դիմում ներկայացնելու ժամկետը նախատեսվել է Կարգի 20-րդ կետով:  9. Կարգի բոլոր «վաճառք» բառը համապատասխան հոլովաձևերով անհրաժեշտ է փոխարինել «իրացում» բառով համապատասխան հոլովաձևերով՝ նկատի ունենալով Նախագծի վերնագիրը և լիազորող նորմերը, որոնք վերաբերում են ապրանքների իրացման կամ իրացման համար նախապատրաստման ծախսերի հաշվարկին և փոխհատուցմանը: | **1․1․Ընդունվել է**  **1․2․Չի ընդունվել**  Փչացող ապրանքների ցանկը Նախագծի հավելվածի համաձայն սահմանվել է որպես նույն հավելվածի ցանկ, ուստի Նախագծի վերնագրում վերջինիս սահմանման վերաբերյալ դրույթի նախատեսման անհրաժեշտությունը բացակայում է, իսկ բովանդակության մեջ այն արդեն իսկ արտացոլված է։  **1․3․ Չի ընդունվել**  Նախագծով նախատեսվում է սահմանել մաքսային մարմինների կողմից արգելանքի վերցված (արգելապահված) և օրենքով սահմանված ժամկետում չպահանջված ապրանքների փոխադրման (տեղափոխման), վերաբեռնման (բեռնման, բեռնաթափման), պահպանման և իրացման կամ իրացման համար նախապատրաստման ծախսերի հաշվարկման և ապրանքների փոխադրման (տեղափոխման), վերաբեռնման (բեռնման, բեռնաթափման) և պահպանման ծախսերի փոխհատուցման կարգը։ Թվարկվածները հանդիսանում են մաքսային մարմինների կողմից վերցված ապրանքնրերի իրացմանն ուղղված աշխատանքներ, որոնք իրենց արտացոլումն են ստացել Նախագծի բովանդակության մեջ, ուստի Նախագծի վերնագիրը լրացուցիչ ծանրաբեռնելու անհրաժեշտությունը բացակայում է։  **2․ Ընդունվել է**  **3․Ընդունվել է**  **4․Ընդունվել է**  **5․Ընդունվել է**  **6․Ընդունվել է**  **7․Ընդունվել է**  **8․Ընդունվել է**  **9․Ընդունվել է** | | |